EkBass/fiwiki-20250220-pages-articles huggingface dataset:
Evert Kroon

Evert Gerrik Kroon (9. syyskuuta 1946 Hilversum – 2. huhtikuuta 2018 Hollandsche Rading) oli alankomaalainen vesipallomaalivahti ja olympiamitalisti. Kroonia pidetään maansa historian parhaana vesipallomaalivahtina. Hän voitti Alankomaiden maajoukkueessa olympiapronssia Montréalissa 1976 ja edusti maata olympiatasolla myös Méxicossa 1968 ja Münchenissä 1972, joissa Alankomaat sijoittui seitsemänneksi. Vuonna 1974 Kroonin edustama Alankomaat sijoittui EM-kilpailuissa neljänneksi. Kroon kuoli Hollandsche Radingissa 71-vuotiaana 2. huhtikuuta 2018.Olympediahttps://www.nu.nl/sport-overig/5204327/legendarische- waterpolokeeper-evert-kroon-71-overleden.html == Lähteet == * === Viitteet === == Aiheesta muualla == * Luokka:Alankomaalaiset vesipalloilijat Luokka:Alankomaalaiset olympiamitalistit Luokka:Vuonna 1946 syntyneet Luokka:Vuonna 2018 kuolleet
Marsanne

Marsanne on kunta eteläisessä Ranskassa Drômen departementissa Auvergne-Rhône- Alpesin alueella. Se sijaitsee noin 17 kilometriä Montélimarin kaupungista koilliseen. == Historia == Marsannella on liki tuhatvuotinen historia. Kunta jakautuu kahteen keskustaan. Uusi keskusta on tasangolla teiden risteyksessä, ja siellä on hotellit, virastot ja marketit. Vanha keskusta on ylempänä vuoren rinteellä. Vanhan keskustan kapeilla kujilla on putiikkeja ja gallerioita. Siellä on myös vanhan linnan rauniot, kellotorni ja Saint-Félixin kirkko 1100-luvulta. Kaikki kunnan asukkaat asuivat tässä keskiaikaisessa kylässä vuoteen 1850 saakka, ja sieltä käsin pystyttiin hallitsemaan Valdainen tasankoa. Alueella on tuotettu viiniä vuosisatoja. Paikallinen valkoinen Marsanne rypäle oli lähellä hävitä kokonaan, mutta se onnistuttiin kuitenkin pelastamaan. == Tunnettuja kuntalaisia == * Émile Loubet (1838-1929), Ranskan presidentti 1899-1906 Tiedosto:Beffroi marsanne.jpg|Kellotorni Tiedosto:Eglise_marsanne.jpg|Saint-Félixin kirkko ==Lähteet== ==Aiheesta muualla== Luokka:Drômen kunnat
Putouksen parhaat

Putouksen parhaat on kesällä 2021 MTV3-kanavalla esitetty kuusiosainen koosteohjelma viihdeohjelma Putouksen kahdestatoista ensimmäisestä tuotantokaudesta. Ohjelman juonsivat Joonas Nordman ja Kari Ketonen. == Jaksot == Jakso Jakson nimi Ensiesitys MTV3:lla Katsojaluvut 1 Mie romahan! 12. kesäkuuta 2021 2 Haittaakse? 19. kesäkuuta 2021 205 000 3 Soijaa pukkaa! 26. kesäkuuta 2021 4 Tilanne on täysin hallinnassa! 2. heinäkuuta 2021 5 Tää oli kiusallista! 3. heinäkuuta 2021 6 Ristus mikä reissu! 4. heinäkuuta 2021 == Lähteet == == Aiheesta muualla == * Ohjelman traileri YouTubessa Luokka:Putous
Sotkuman tsasouna

Sotkuman tsasouna, eli Pyhän profeetta Elian tsasouna on Polvijärven eteläosassa, Sotkuman kylässä sijaitseva ortodoksinen pyhäkkö. Rukoushuone valmistui vuonna 1914 ja rakennettiin osaksi samana vuonna valmistuneen Polvijärven ortodoksisen kirkon rakentamisesta ylijääneistä hirsistä. Tsasounan rakentamista edesauttoi myös kenraalikuvernööri F. A. Seynin lahjoitus. Tsasounan vihki apulaispiispa Serafim 19. syyskuuta 1916. Tsasounan ylläpidosta vastaa ortodoksisen kirkon Kuopion ja Karjalan hiippakunnan, Taipaleen ortodoksinen seurakunta. Tsasounan temppelijuhlaa eli Iljan praasniekkaa vietetään 20. heinäkuuta, jolloin on profeetta Elian muistopäivä. Rukoushuoneen vieressä sijaitsee pieni hautausmaa. Sinne on sankarihautojen viereen pystytetty kylän ortodoksisten sankarivainajien muistomerkki, joka on toinen Suomessa olevista ortodoksisista sankarimuistomerkeistä. Toinen on Helsingin ortodoksisella hautausmaalla. Sotkuman hautausmaalle on haudattu muun muassa kansanedustaja Matti Puittinen. == Lähteet == Luokka:Polvijärven rakennukset ja rakennelmat Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot Luokka:Pohjois- Karjalan kirkkorakennukset
Harjunpää (televisiosarja)

Harjunpää on C More -suoratoistopalvelussa vuonna 2022 julkaistu suomalainen rikosdraamasarja, joka perustuu Matti Yrjänä Joensuun Harjunpää-kirjasarjan teoksiin. Sarjan pääosissa näyttelevät Olli Rahkonen Timo Harjunpäänä ja Olga Temonen Onerva Nykäsenä. Tapahtumat sijoittuvat Helsinkiin, jossa sarja on myös kuvattu. Sarjan ensimmäisen tuotantokauden kuvaukset alkoivat toukokuussa 2021 ja ne jatkuivat saman vuoden elokuulle. Kaudella on kahdeksan jaksoa, joista ensimmäiset kaksi julkaistiin 17. helmikuuta 2022 ja loput yhden jakson viikkotahdilla. Kausi perustuu Harjunpää-kirjoihin Ahdistelija (1982), Poliisin poika (1983), Kiusantekijät (1986) ja Rautahuone (2010). Keväällä 2024 sarjasta julkaistaan toinen tuotantokausi. Toisella kaudella on kuusi jaksoa ja kolme tarinakokonaisuutta. Kausi perustuu kirjoihin Heimolaiset (1984), Rakkauden lait (1985), ja Rakkauden nälkä (1993). Englanniksi sarjaa on levitetty nimellä Helsinki Crimes. Ensimmäisen kauden oikeudet on myyty muun muassa Australiaan, Espanjaan, Irlantiin ja Isoon-Britanniaan. Sarja julkaistiin myös Netflixissä. == Rooleissa == ===Sivurooleissa=== ==Vastaanotto== Harjunpäästä tuli yksi C Moren katsotuimmista sarjoista, ja se sai suosiota myös kansainvälisesti. Helsingin Sanomat kehui sarjaa: ”Erityisesti sarjassa ilahduttaa se, että raakuuksilla mässäilyn sijaan siinä pysähdytään miettimään rikosten taustoja.” Tarinat mainittiin sovitetun tiiviisti nykyaikaan. Myös Hufvudstadsbladetissa kiitettiin Harjunpään tuoreutta ja todenmukaisuutta ja arvioitiin sarjan erottuvan edukseen rikosviihteen ylitarjonnasta. Arvostelija antoi sarjalle neljä tähteä viidestä. == Lähteet == Luokka:2020-luvun suomalaiset draamasarjat Luokka:2020-luvun suomalaiset rikossarjat Luokka:C More -alkuperäissarjat
Luettelo Albanian puolueista

Tämä artikkeli on luettelo Albanian puolueista.http://www.parties-and- elections.eu/albania.html == Nykyiset parlamenttipuolueet == Puolue Politiikka Jäsenet Nimi Lyhenne Puheenjohtaja Asemointi Ideologia Albanian parlamentti Albanian sosialistinen puolue PS Edi Rama keskusta-vasemmisto sosiaalidemokratia, EU-myönteisyys Albanian demokraattinen puolue PD Lulzim Basha keskusta-oikeisto liberaalikonservatismi, konservatismi Sosialistinen liike integraatiolle LSI Monika Kryemadhi keskusta-vasemmisto sosiaalidemokratia, progressivismi Albanian sosiaalidemokraattinen puolue PSD Tom Doshi keskusta-vasemmisto sosiaalidemokratia, EU-myönteisyys == Lähteet == * Albania
Chollima-liike

thumb|right|Ch’ŏlliman patsas Chollima-liike oli Pohjois-Koreassa järjestetty kampanja, jonka perusteet Kim Il-sung esitteli joulukuussa 1956. Liike kannusti kansalaisia uhrautumaan ankaralla työnteolla teollistumisen edistämiseksi. Liikkeessä korostettiin kansakunnan yhteistä etua ja tuomittiin henkilökohtaiseen hyvinvointiin keskittyminen itsekkääksi.Chollima Movement Korea Data & History Initiative Chollima-liikkeellä pyrittiin jälleenrakentamaan Pohjois-Koreaa Korean sodan jäljiltä.N.K.'s paper calls for post-war 'Chollima' spirit against challenges Yonhap News Agency Alkusysäyksen antoi Kim Il-sungin vuonna 1956 terästehtaalle tekemä vierailu, jonka seurauksena työinnon siellä väitettiin kasvaneen siinä määrin, että tuotanto oli yllättäen kaksinkertaistunut.Kai Myrberg: "Pohjois-Koreassa vain porsaat ovat onnellisia" (2021; s. 44-46) Liike sai nimensä kuvitteelliselta siivekkäältä Chollima-hevoselta. Tavoitellut työmäärät ylittäneitä työläisiä ryhdyttiin kampanjoinnin yhteydessä kutsumaan Chollima-ratsastajiksi. Maon Suuren harppauksen tavoin Chollima-liikkeen pohjana käytettiin vastaavia ideoita kuin stahanovilaisuudessa. Vaikka vuonna 1961 Pjongjangiin pystytettiin Ch’ŏlliman patsas myyttisen hevosen noustua eräänlaiseksi Chollima-liikkeen maskotiksi, liike enimmäkseen kuihtui 1960-luvulle saavutettaessa.Chollima Statue Atlas Obscura Chollima-liikkeeseen kuului enimmillään lähes 200 000 ihmistä. Viisivuotissuunnitelman tavoitteet pyrittiin sen johdolla täyttämään jo neljässä vuodessa. Raskaan teollisuuden, vaateteollisuuden ja maatalouden aloilla nähty edistys kuitenkin toteutui laadun kustannuksella, eikä tuotantomenetelmiä tästä huolimatta ryhdytty kehittämään vaan vaadittiin työn määrän kasvattamista ennestään. Työntekijöiden uupumus muodostuikin ongelmaksi, jonka häivyttämiseksi taloustilastoista päätettiin luopua. Huhtikuussa 2021 Pohjois-Korean Rodong Sinmun -sanomalehti peräänkuulutti Chollima-liikkeen sankareiden tien seuraamista. Kim Jong-un oli tätä ennen myöntänyt maan epäonnistumiset taloudenpidossa. == Lähteet == Luokka:Pohjois-Korean historia
Exit (televisiosarja)

Exit on norjalainen tositapahtumiin perustuva draama-sarja. Sarjan ensimmäinen tuotantokausi julkaistiin Norjassa 27. syyskuuta 2019 ja toinen kausi 5. maaliskuuta 2021. Kolmannesta kaudesta ilmoitettiin joulukuussa 2021, ja se julkaistiin vuonna 2023. Ohjelma perustuu neljän norjalaisen finanssihain haastatteluihin heidän elämästään. Sarja kertoo heidän arjestaan huumeiden, prostituution, juhlimisen, väkivallan, loputtoman rahan ja pahoinvoinnin keskellä. Kohusarja on herättänyt niin kritiikkiä kuin ylistystä ympäri maailman ja teki Norjassa uuden striimausennätyksen. Exit voitti vuonna 2019 Lillen Series Mania -tv-festivaaleilla parhaan kansainvälisen sarjan palkinnon. Sarjasta julkaistaan suomalainen versio C More -suoratoistopalvelussa syksyllä 2022. == Lähteet == Luokka:2010-luvun norjalaiset televisiosarjat Luokka:2020-luvun televisiosarjat Luokka:Norjalaiset draamasarjat Luokka:NRK:n televisio-ohjelmat Luokka:Televisiosarjat liike-elämästä
IDA (radiokanava)

IDA on virolainen nettiradiokanava joka aloitti lähetyksensä Tallinnassa vuonna 2018 ja Helsingissä helmikuussa 2020. Helsingin Sörnäisissä sijaitsevaa IDA Helsinkiä tuottavat samat ihmiset, jotka ovat Kaikun, Post Barin ja Tannerin takana. IDA toimii vapaaehtoisten voimin ja on voittoa tavoittelematon online-kanava. == Lähteet == Luokka:Internet-radioasemat
Aktuaalne kaamera

Aktuaalne kaamera (Ajankohtainen kamera, lyh. AK) on Eesti Televisioonin (ETV) päivittäinen vironkielinen uutislähetys. Sen ensimmäinen lähetys nähtiin 11. maaliskuuta 1956. AK esitetään ETV:ssä joka ilta kolmesti: klo 17.00, 18.30 ja 21.00. Lisäksi ETV+-kanavalla esitetään venäjänkielinen ja ETV2-kanavalla viittomakielinen versio. Viron- ja venäjänkieliset uutiset tulevat myös aamuisin. Vuonna 2020 vironkielisen iltayhdeksän pääuutislähetyksen keskimääräinen katsojaluku oli 175 000 ihmistä, eli noin 13 % kaikista virolaisista. Vuoden katsotuin lähetys on yleensä 24. helmikuuta, joka on Viron itsenäisyyspäivä. ==Lähteet== ==Aiheesta muualla== * Aktuaalne kaamera Viron yleisradion netti-tv:ssä Luokka:Virolaiset televisio-ohjelmat Luokka:Eesti Rahvusringhääling Luokka:Uutisohjelmat
Luettelo Grönlannin puolueista

Tämä artikkeli on luettelo Grönlannin puolueista.http://www.parties-and- elections.eu/greenland.html == Nykyiset puolueet == Puolue Politiikka Jäsenet Nimi Lyhenne Puheenjohtaja Asemointi Ideologia Grönlannin parlamentti Inuit Ataqatigiit IA Múte Bourup Egede vasemmisto demokraattinen sosialismi, vasemmistopopulismi, grönlannin itsenäisyys Siumut S Erik Jensen keskusta- vasemmisto sosiaalidemokratia, grönlannin itsenäisyys Naleraq N Hans Enoksen keskusta keskustalaisuus, populismi, grönlannin itsenäisyys Demokraatit D Jens Frederik Nielsen keskusta, keskusta-oikeisto sosiaaliliberalismi, talousliberalismi, grönlantilainen unionismi Atassut A Aqqalu Jerimiassen keskusta-oikeisto liberaalikonservatismi, agrarismi, grönlantilainen unionismi Nunatta Qitornai NQ Vittus Qujaukitsoq keskusta-vasemmisto desentralisaatio, separatismi, grönlannin itsenäisyys == Lähteet == * Grönlanti
Samsung Galaxy W

Samsung Galaxy W on Samsung Electronicsin lokakuussa 2011 julkaisema älypuhelin, jossa on 3,7 tuuman näyttö. Tallennustilaa on kaksi gigatavua ja keskusmuistia 512 megatavua. Tallennustila on laajennettavissa microSD- kortilla. Takakameran tarkkuus on viisi megapikseliä ja etukameran 0,3 megapikseliä. Akun kapasiteetti on 1 500 milliampeerituntia. Käyttöjärjestelmänä on Android 2.3.5 Gingerbread. == Lähteet == Galaxy W Luokka:Vuoden 2011 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Gustaf Enwald

Gustaf Wilhelm Enwald (8. kesäkuuta 1861 Leppävirta – 6. toukokuuta 1946 Kajaani) oli suomalainen kruununvouti, Kajaanin pormestari ja Kajaanin ja Pohjois-Savon paikallishistorian tutkija.Ylioppilasmatrikkeli 1853–1899 : Gustaf Wilhelm EnwaldKruununvouti Gustaf Enwald 70-vuotias, Kaiku, 07.06.1931, nro 127, s. 3, Kansalliskirjaston digitaaliset aineistot Gustaf Enwaldin vanhemmat olivat kihlakunnantuomari Reinhold Emil Enwald (1830–1903) ja Hilma Sofia Pehrmand. Hän pääsi ylioppilaaksi 1882 Kuopion lyseosta ja suoritti Helsingin yliopistossa oikeustutkinnon 1887. Enwald sai varatuomarin arvon 1890.Yrjö Kotivuori, Ylioppilasmatrikkeli 1640–1852: Reinhold Emil Enwald. Verkkojulkaisu 2005. Luettu 22.5.2021. Enwald oli Kuopion maistraatin notaarina vuoteen 1894 saakka ja sen jälkeen Kajaanin pormestarina 1894–1901 ja Kajaanin kihlakunnan kruununvoutina 1901–1926. Enwald oli Kajaanin kaupunginvaltuuston jäsenenä. Hän oli mukana perustamassa Kajaanin kaupungin kansankirjastoa ja oli kirjaston johtokunnan jäsenenä. Myöhemmin hän toimi Kainuun museon johtokunnan puheenjohtajana. Enwaldin harrastuksiin kuului paikallishistorian tutkimisen ohella vanha kirjallisuus, sukututkimus ja museoesineiden keräily. Gustaf Enwald oli naimisissa vuodesta 1892 Aina Matilda Starkin kanssa. Enwaldin veljiä olivat Leppävirran kunnanlääkäri Reinhold Bernhard Enwald (1860–1892), varatuomari Johan Henrik Enwald (1863–1925) ja tasavallan presidentin kanslian päällikkönä 1919–1931 toiminut Hjalmar Emil Enwald (1867–1943). == Julkaisuja == Nimellä G. Enwald: * Elämäkerrallisia muistiinpanoja Leppävirran kirkonkylän vanhempaan ja uudempaan hautausmaahan haudatuista henkilöistä. "Savolle" kerännyt G. Enwald. Tekijä, Kuopio 1930 * Henkilötietoja Kuopion läänin kuvernööreistä ja maaherroista vv. 1791-1932. Tekijä, Kuopio 1932 * Henkilötietoja Kuopion seurakunnan kirkkoherroista 1557-1928. Tekijä, Kuopio 1933 * Elämää ja rientoa Kuopiossa 60 vuotta sitten. Tekijä, Kuopio 1934 * Karlvikin kartano Leppävirran kirkonkylässä: tietoja tilan vanhemmista omistajista. Tekijä, Kuopio 1934 * Woiwalenius-Enwald-suku. Tekijä, Kuopio 1934 * Wokkolan tila Leppävirralla: muistelmia sen vanhemmista omistajista. Tekijä, Kuopio 1934 * Paltamon pitäjän Paltaniemen kylässä olevan Sutelan tilan omistajia ja vuokraajia v. 1740-1937. Kajaani 1937 * Tietoja niinkutsutuista noitajutuista 16-sataluvulla. Kajaani 1937 ==Lähteet== Luokka: Suomalaiset juristit Luokka: Suomalaiset virkamiehet Luokka: Kajaanin pormestarit ja kaupunginjohtajat Luokka: Kajaanin kaupunginvaltuutetut Luokka:Vuonna 1861 syntyneet Luokka:Vuonna 1946 kuolleet
György G. Kardos

György G. Kardos (1925 Budapest, Unkari – 1997 Budapest, UnkariKardos G. György, Petőfi Irodalmi Múzeum, viitattu 21.5.2021 ) oli unkarilainen kirjailija Kardos oli toisen maailmansodan aikana saksalaisten työleirillä mutta pääsi partisaanien avulla vapaaksi ja muutti Palestiinaan. Hän oli seitsemän vuotta Israelin armeijan palveluksessa ennen kuin palasi 1951 Unkariin. Kardos kirjoittaa Palestiinan kokemuksistaan. Esikoisteos Avraham Bogatir hét napja ilmestyi 1969. Se kertoo venäjänjuutalaisesta talonpojasta, joka osallistui ensimmäiseen maailmansotaan Turkin armeijan joukoissa, joutui sotavangiksi Venäjälle ja palasi sieltä Palestiinaan. ==Suomennetut teokset== * Hyvää viikkoa, Aabraham (Aabraham Bogatir hét napja), suom. Olavi Metsistö, Helsinki: Kirjapaja 1977 ISBN 951-621-187-9 ==Lähteet== Luokka:Unkarilaiset kirjailijat Luokka:Vuonna 1925 syntyneet Luokka:Vuonna 1997 kuolleet
Viktor Nikolai Julius Thesleff

Viktor (Victor) Nikolai (Nicolai) Julius Thesleff (17. elokuuta 1869 Viipurin pitäjä – 11. maaliskuuta 1928 Juustila) oli suomalainen tilanomistaja ja valtiopäivämies. Ylioppilasmatrikkeli 1853–1899: Thesleff Victor Nicolai Julius Viitattu 22.5.2021. Thesleffin vanhemmat olivat luutnantti, tilanomistaja, maanviljelysneuvos Nikolai Alexander Thesleff ja Elisabeth Charlotta Nathalia Fredrika Roediger ja puoliso vuodesta 1919 Jenny (Sissi) Julie Matilde Thesleff. Viktor Nikolai Julius Thesleff tuli ylioppilaaksi Helsingissä 1889 ja opiskeli kemiaa, mutta ryhtyi sitten sukutilojen hoitajaksi Viipurin lähellä. Hän omisti siellä Juustilan kartanon. Thesleff oli aatelissäädyssä edustaja valtiopäivillä 1904–1905 ja 1905–1906.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1869 syntyneet Luokka:Vuonna 1928 kuolleet
Elvin Hayes

Elvin Ernest Hayes (s. 17. marraskuuta 1945 Rayville, Louisiana) on yhdysvaltalainen koripalloilija. Hän pelasi isona laitahyökkääjänä ja sentterinä NBA:ssa kausina 1968–1984. Hänet nimettiin Naismith Memorial Basketball Hall of Fameen vuonna 1990. Hayes edusti yliopistosarjoissa Houstonin yliopiston Cougars-joukkuetta. Hänet muistetaan erityisesti "Vuosisadan otteluksi" kutsutusta voitosta Lew Alcindorin tähdittämästä, 47 voiton putken omanneesta UCLA Bruins -joukkueesta 20. tammikuuta 1968. Ottelu oli ensimmäinen valtakunnan laajuisesti televisioitu yliopistorunkosarjaottelu, ja Hayes teki ottelussa 39 pistettä ja otti 15 levypalloa. San Diego Rockets varasi Hayesin NBA:han ensimmäisellä varausvuorolla vuoden 1968 varaustilaisuudessa. Hän edusti seuraa neljä kautta, joista viimeisellä seura pelasi Houstonissa. Vuonna 1972 Hayes siirtyi Baltimore Bulletsiin, joka kaudella 1973–1974 pelasi nimellä Capital Bullets ja siitä eteenpäin nimellä Washington Bullets. Uransa kolme viimeistä kautta 1981–1984 Hayes pelasi jälleen Houston Rocketsissa. Hän voitti NBA:n mestaruuden Washington Bulletsin joukkueessa vuonna 1978. Hayes pelasi NBA- urallaan 1303 runkosarjaottelua, joissa hän teki keskimäärin 21,0 pistettä ja otti 12,5 levypalloa. Pudotuspelejä hänelle kertyi 96, ja niissä hän teki keskimäärin 22,9 pistettä ja otti 13,0 levypalloa. Hän pelasi 12 peräkkäistä kertaa NBA:n tähdistöottelussa. Hänet valittiin NBA:n ykköstähdistökentälliseen vuosina 1975, 1977 ja 1979. == Lähteet == Luokka:Yhdysvaltalaiset koripalloilijat Luokka:Vuonna 1945 syntyneet Luokka:Elävät henkilöt
Walter Werner Axel von Troil

Walter Werner (Verner) Axel von Troil (2. syyskuuta 1863 Turku – 21. toukokuuta 1934 Helsinki) oli suomalainen virka- ja valtiopäivämies. Ylioppilasmatrikkeli 1853–1899: Von Troil Walter Verner Axel Viitattu 22.5.2021. Kuolleita, Ilta-Sanomat, 25.05.1934, nro 117, s. 2. Kansalliskirjaston digitaaliset aineistot. Viitattu 25.05.2024 Von Troilin vanhemmat olivat senaattori Samuel Werner von Troil ja Charlotta Emelina von Troil ja puoliso vuodesta 1897 Gerda Charlotta Stjernschantz. Von Troil tuli ylioppilaaksi Turussa 1883 ja valmistui Mustialasta agronomiksi 1887, mutta suoritti seuraavana vuonna kameraalitutkinnon ja ryhtyi virkamieheksi. Hän toimi ensin tullihallituksen palveluksessa tullivirkamiehenä, yleten tullin palveluksessa vuonna 1900 kamreeriksi. Hän erosi tästä virasta Bobrikovin aikana mutta palasi sitten valtion palvelukseen toimi tie- ja vesirakennusten ylihallituksen kamreerina 1906–1928. Hän oli myös Ritarihuoneen sihteeri. Von Troil oli aatelissäädyssä edustaja valtiopäivillä 1899, 1904–1905 ja 1905–1906.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Von Troil toimi useita vuosia Helsingin kaupungin tilintarkastajana, kirkkoneuvoston jäsenenä, kirkkovaltuutettuna ynnä muissa tehtävissä. Vuosina 1909–1918 hän kuului Uudenmaan Osakepankin hallintoneuvostoon ja oli aikanaan myös Turun omaisuus- ja elinkorkolaitoksen valtuutettuna ja asiamiehenä Helsingissä sekä Suomen talousseurojen asiamiehenä. ==Lähteet== Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1863 syntyneet Luokka:Vuonna 1934 kuolleet
Jamaal Wilkes

Jamaal Wilkes (alk. Jackson Keith Wilkes, s. 2. toukokuuta 1953 Berkeley, Kalifornia) on yhdysvaltalainen koripalloilija. Hän pelasi pääasiassa pienenä laitahyökkääjänä NBA:ssa kausina 1974–1986. Hänet nimettiin Naismith Memorial Basketball Hall of Fameen vuonna 2012. Wilkes edusti yliopistosarjoissa Kalifornian yliopiston UCLA Bruins -joukkuetta, joka hänen aikanaan saavutti John Woodenin valmennuksessa 88 peräkkäistä voittoa ja voitti kaksi mestaruutta. Golden State Warriors varasi Wilkesin NBA:han 11. varausvuorolla vuoden 1974 varaustilaisuudessa. Hän edusti seuraa kolme kautta ja siirtyi vuonna 1977 Los Angeles Lakersiin. Viimeisen kautensa 1985–1986 Wilkes edusti Los Angeles Clippersiä. Hän voitti NBA:n mestaruuden Warriorsin joukkueessa vuonna 1975 sekä Lakersin joukkueessa vuosina 1980, 1982 ja 1985. Viimeksi mainitulla kaudella hän ei pelannut pudotuspeleissä helmikuun alussa tulleen polvivamman vuoksi. Wilkes pelasi NBA-urallaan 828 runkosarjaottelua, joissa hän teki keskimäärin 17,7 pistettä ja otti 6,2 levypalloa. Pudotuspelejä hänelle kertyi 113, ja niissä hän teki keskimäärin 16,1 pistettä ja otti 6,4 levypalloa. Hän pelasi NBA:n tähdistöottelussa vuosina 1976, 1981 ja 1983. == Lähteet == Luokka:Yhdysvaltalaiset koripalloilijat Luokka:Vuonna 1953 syntyneet Luokka:Elävät henkilöt
Ivar August Wahren

Ivar August Wahren (16. tammikuuta 1870 Tammela – 9. helmikuuta 1908 Helsinki) oli suomalainen tilanomistaja, insinööri ja valtiopäivämies. Ylioppilasmatrikkeli 1853–1899: Wahren Iwar August Viitattu 22.5.2021. Wahrenin vanhemmat olivat tilanomistaja John Wilhelm Wahren ja Hilda Maria Antoinette Sohlberg ja puoliso vuodesta 1895 Anna Natalia von Wendt. Wahren tuli ylioppilaaksi Turussa ja opiskeli teknistä alaa, suorittaen insinööritutkinnon Dresdenissä. Hän oli Palikaisten kartanon omistaja Somerolla vuodesta 1898, mutta myös Forssa-yhtiön teknillinen johtaja vuodesta 1900. Wahren oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, ss. 1117-1125.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset insinöörit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1870 syntyneet Luokka:Vuonna 1908 kuolleet
David Thompson (koripalloilija)

David O'Neil Thompson (s. 13. heinäkuuta 1954 Shelby, Pohjois-Carolina) on yhdysvaltalainen koripalloilija. Hän pelasi pääasiassa heittävänä takamiehenä ABA:ssa ja NBA:ssa kausina 1975–1984. Hänet nimettiin Naismith Memorial Basketball Hall of Fameen vuonna 1996. Atlanta Hawks varasi Thompsonin NBA:han ensimmäisellä varausvuorolla vuoden 1975 varaustilaisuudessa. Hän aloitti ammattilaisuransa kuitenkin kilpailevan ABA-liigan Denver Nuggetsissa, joka siirtyi NBA:han vuonna 1976 ABA:n tultua lakkautetuksi. Thompson edusti Nuggetsia seitsemän kautta ja sen jälkeen vielä Seattle SuperSonicsia kaksi kautta. Thompson pelasi ABA- ja NBA-urallaan 592 runkosarjaottelua, joissa hän teki keskimäärin 22,7 pistettä, otti 4,1 levypalloa ja antoi 3,3 koriin johtanutta syöttöä. Kauden 1977–1978 viimeisessä runkosarjaottelussa hän teki 73 pistettä taistellessaan kauden korintekijätilaston kärkipaikasta, jonka kuitenkin vei San Antonio Spursin George Gervin. Pudotuspelejä Thompsonille kertyi 40, ja niissä hän teki keskimäärin 24,1 pistettä, otti 5,0 levypalloa ja antoi 3,5 koriin johtanutta syöttöä. Hän pelasi kerran ABA:n ja neljä kertaa NBA:n tähdistöottelussa. Hänet valittiin NBA:n ykköstähdistökentälliseen vuosina 1977 ja 1978. == Lähteet == Luokka:Yhdysvaltalaiset koripalloilijat Luokka:Vuonna 1954 syntyneet Luokka:Elävät henkilöt
Frigyes Karinthy

Frigyes Karinthy (25. kesäkuuta 1887 Budapest, Unkari – 29. elokuuta 1938 Siófok, Unkari) oli unkarilainen kirjailija. Ennen päätoimiseksi kirjailijaksi ryhtymistä Karinthy oli matematiikan ja fysiikan opettaja. Unkarin 1900-luvun tunnetuimpana humoristina pidetty Karinthy kuvasi kirjassaan jopa omaa aivokasvainleikkaustaan. Karinthyn poika oli kirjailija Ferenc KarinthyKarinthy, Frigyes, BnF, päivitetty 14.4.2015, viitattu 22.5.2021 . ==Suomennetut novellit== Karinthyn novelleja on julkaistu suomeksi antologioissaKarinthy, Frigyes, Kirjasampo 22.5.2021 * Barabbas suom. Hannu Launonen, antologiassa Miljoona kilometriä Budapestiin, WSOY 1987 ISBN 951-0-14660-9 * Miten päästä sisälle?, suom. Viljo Tervonen, antologiassa Unkarin malliin, WSOY 1998 ISBN 951-0-23190-8 * Sirkus, suom. Hannu Launonen, antologiassa Maailma uutena, WSOY 1973 ISBN 951-0-05629-4 * Vastuuntuntoinen mies, suom. Viljo Tervonen, antologiassa Unkarin malliin, WSOY 1998 ISBN 951-0-23190-8 Karinthyn novelleja on myös antologioissa * Tuoleja Tonavan yllä: unkarilaisia novelleja suomeksi ja unkariksi, Helsinki: Finn Lectura 1990 ISBN 951-8905-28-2 * Tehkäämme iloinen ilta: huumorin helmiä meiltä ja muualta, toimittanut Serp, Turku: Kirjokansi 1945 ==Lähteet== ==Aiheesta muualla== Luokka:Unkarilaiset kirjailijat Luokka:Vuonna 1887 syntyneet Luokka:Vuonna 1938 kuolleet
Jens-Peter Herold

Jens-Peter Herold (s. 2. kesäkuuta 1965 Neuruppin, Saksan demokraattinen tasavalta) on saksalainen keskimatkojen juoksija, joka aktiiviurallaan edusti myös DDR:ää. Hän on 1 500 metrin olympiamitalisti ja Euroopan-mestari. Seuratasolla hän edusti ASK Vorwärts Potsdamia ja SC Charlottenburgia. Hän on pituudeltaan 176 cm. Herold saavutti 1987 Liévinin sisäratojen EM-kilpailuissa hopeaa 1 500 metrillä ajalla 3.45,36. Yleisurheilun Euroopan cupissa Prahassa hän oli samalla matkalla kolmas. Rooman MM-kilpailuissa hän sijoittui 1 500 metrillä kuudenneksi. Hän saavutti 1 500 metrillä olympiapronssia Soulissa 1988 ajalla 3.36,21. Barcelonan maailmancupissa 1989 hän sijoittui 800 metrillä toiseksi ja 1 500 metrillä kolmanneksi. Hän voitti 1 500 metrin Euroopan-mestaruuden 1990 sekä sisäradoilla Glasgow'ssa ajalla 3.44,39 että ulkoradoilla Splitissä ajalla 3.38,35. Herold sijoittui yhdistyneen Saksan edustajana 1991 toiseksi Euroopan cupin 1 500 metrin kilpailussa Frankfurtissa. Hän oli samalla matkalla neljäs Tokion MM-kilpailuissa 1991 ja kuudes Barcelonan olympialaisissa 1992. Hän karsiutui 1 500 metrin alkuerissä Stuttgartin MM-kilpailuissa 1993, Helsingin EM-kilpailuissa 1994 ja Göteborgin MM-kilpailuissa 1995. Herold voitti uransa aikana kymmenen DDR:n ja kymmenen Saksan-mestaruutta. == Henkilökohtaiset ennätykset == === Ulkoradat === Matka Aika Paikka Päivä 800 m 1.44,88 Hengelo 12. elokuuta 1990 1 000 m 2.16,52 Villeneuve d'Ascq 2. heinäkuuta 1993 1 500 m 3.32,77 Rieti 6. syyskuuta 1992 maili 3.49,22 NR Oslo 2. heinäkuuta 1988 2 000 m 4.57,83 Berliini 21. elokuuta 1992 3 000 m 8.12,17 Berliini 17. kesäkuuta 1997 === Sisäradat === Matka Aika Paikka Päivä 800 m 1.46,26 Karlsruhe 11. helmikuuta 1990 1 000 m 2.17,09 NR Berliini 5. helmikuuta 1993 1 500 m 3.36,26 Sindelfingen 14. helmikuuta 1993 maili 3.53,74 NR Karlsruhe 1. maaliskuuta 1994 2 000 m 4.56,23 Karlsruhe 6. maaliskuuta 1993 3 000 m 7.59,84 Senftenberg 7. helmikuuta 1987 NR = maan ennätys == Lähteet == Luokka:Itäsaksalaiset keskimatkojen juoksijat Luokka:Saksalaiset keskimatkojen juoksijat Luokka:Itäsaksalaiset olympiamitalistit Luokka:Vuonna 1965 syntyneet Luokka:Elävät henkilöt
Guy Rodgers

Guy William Rodgers Jr. (1. syyskuuta 1935 Philadelphia, Pennsylvania – 19. helmikuuta 2001) oli yhdysvaltalainen koripalloilija. Hän pelasi takamiehenä NBA:ssa kausina 1958–1970. Hänet nimettiin Naismith Memorial Basketball Hall of Fameen vuonna 2014. Philadelphia Warriors varasi Rodgersin NBA:han alueellisena varauksena vuonna 1958. Hän edusti seuraa kahdeksan kautta, joista neljä jälkimmäistä joukkue pelasi San Franciscossa. Vuonna 1966 Rodgers siirtyi Chicago Bullsiin, kesken kauden 1967–1968 Cincinnati Royalsiin ia vuonna 1968 kahdeksi viimeiseksi kaudekseen Milwaukee Bucksiin. Rodgers pelasi NBA-urallaan 892 runkosarjaottelua, joissa hän teki keskimäärin 11,7 pistettä, otti 4,3 levypalloa ja antoi 7,8 koriin johtanutta syöttöä. Hän oli kahdesti NBA:n syöttötilaston ykkönen. Joukkuetoveri Wilt Chamberlainin tehdessä yhdessä ottelussa ennätykselliset 100 pistettä Rodgers antoi 20 syöttöä. Pudotuspelejä hänelle kertyi 46, ja niissä hän teki keskimäärin 11,0 pistettä, otti 5,2 levypalloa ja antoi 6,2 koriin johtanutta syöttöä. Hän pelasi NBA:n tähdistöottelussa vuosina 1963, 1964, 1966 ja 1967. == Lähteet == Luokka:Yhdysvaltalaiset koripalloilijat Luokka:Vuonna 1935 syntyneet Luokka:Vuonna 2001 kuolleet
Kremis

Kremis on maalaiskunta ja sen keskuskylä Kayesin alueen Yélimanén piirissä Malissa. Se sijaitsee lähellä Mauritanian rajaa 60 kilometriä Yélimanésta koilliseen. Kunnassa on 11 000 ja kylässä 8 600 asukasta (vuonna 2009). Kremisin kunnan pinta-ala on 510,94 neliökilometriä. Se rajoittuu idässä Kirané Kaniagan, etelässä Guidimen ja lännessä Goryn kuntiin sekä pohjoisessa Mauritaniaan. Maisemaa leimaa Yélimanén ylänkö laaksoineen. Pysyviä vesistöjä ei ole. Seutu kuuluu Sahelin vyöhykkeeseen. Luonnonvarainen kasvillisuus on pensassavannia. Kuntaan kuuluu kahdeksan kylää. Asukkaat ovat etupäässä soninkeja. Kremisin kautta kulkee Yélimanén ja Nioron välinen maantie RN23. Asukkaiden pääelinkeinot ovat maanviljely ja kaupankäynti. Tärkeimmät viljelykasvit ovat durra, maissi, maapähkinä ja lehmänpapu. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Palveluihin kuuluu neljä alakoulua, yläkoulu, viisi koraanikoulua ja terveyskeskus. Vesihuolto kattaa 78 prosenttia tarpeesta. ==Lähteet== Luokka:Malin kunnat Luokka:Yélimanén piiri
Calvin Murphy

Calvin Jerome Murphy (s. 9. toukokuuta 1948 Norwalk, Connecticut) on yhdysvaltalainen koripalloilija. Hän pelasi takamiehenä NBA:ssa kausina 1970–1983. Hänet nimettiin Naismith Memorial Basketball Hall of Fameen vuonna 1993. San Diego Rockets varasi Murphyn NBA:han 18. varausvuorolla vuoden 1970 varaustilaisuudessa. Hän edusti samaa joukkuetta koko 13-vuotisen NBA-uransa ajan, joskin joukkue vaihtoi kotipaikakseen Houstonin vuonna 1971. Murphy pelasi NBA-urallaan 1002 runkosarjaottelua, joissa hän teki keskimäärin 17,9 pistettä, otti 2,1 levypalloa ja antoi 4,4 koriin johtanutta syöttöä. Pudotuspelejä hänelle kertyi 51, ja niissä hän teki keskimäärin 18,5 pistettä, otti 1,5 levypalloa ja antoi 4,2 koriin johtanutta syöttöä. Murphyn vapaaheittotarkkuus oli runkosarjassa 89,2 % ja pudotuspeleissä 93,2 %, ja hän oli liigan tarkin vapaaheittäjä kausilla 1980–1981 ja 1982–1983. Murphy pelasi NBA:n tähdistöottelussa vuonna 1979. == Lähteet == Luokka:Yhdysvaltalaiset koripalloilijat Luokka:Vuonna 1948 syntyneet Luokka:Elävät henkilöt
Diafounou Diongaga

Diafounou Diongaga on maalaiskunta Kayesin alueen Yélimanén piirissä Malissa. Sen keskuskylä Diongaga sijaitsee lähellä Mauritanian rajaa 50 kilometriä Yélimanésta länteen. Kunnassa on 9 700 ja keskuskylässä 7 000 asukasta (vuonna 2009). Diafounou Diongagan kunnan pinta-ala on 192,3 neliökilometriä. Se rajoittuu idässä Yélimanén piirin Diafounou Goryn, etelässä Marekaffon ja Konsigan ja lännessä Kayesin piirin Koussanén kuntiin sekä pohjoisessa Mauritaniaan. Alue on pinnanmuodostukseltaan lähinnä tasankoa. Vesistöjä ovat Kolimbiné ja sen sivujoki Térékolé, jotka muodostavat sadekauden jälkeen kuivuvia rämeitä. Seutu kuuluu Sahelin vyöhykkeeseen. Kuntaan kuuluu 8 kylää. Asukkaat ovat etupäässä soninkeja. Lisäksi on fulbeja ja maureja. Vallitseva uskonto on islam. Diongagan kautta kulkee Yélimanén ja Kayesin välinen päällystetty maantie RN23. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maissi ja maapähkinä. Tuotantoeläimiä ovat nauta, lammas, vuohi, aasi, hevonen ja siipikarja. Lisäksi harjoitetaan pienimuotoista kalastusta, käsityöammatteja ja kaupankäyntiä. Palveluihin kuuluu viisi alakoulua, yläkoulu, lukutaitokeskus ja terveyskeskus apteekkeineen. Vesihuolto kattaa 99 prosenttia tarpeesta. Kunnassa on Malitelin ja Orangen matkapuhelinverkot, mutta ei sähköverkkoa. ==Lähteet== Luokka:Malin kunnat Luokka:Yélimanén piiri
Juri Havrylov

Juri Anatolijovytš Havrylov (, , 27. helmikuuta 1967 Donetsk, Ukrainan SNT – 5. toukokuuta 2021 Luxemburg) oli ukrainalainen, aikaisemmin Neuvostoliittoa edustanut, käsipalloilija ja olympiavoittaja. Havrylov voitti Neuvostoliiton maajoukkueessa MM-pronssia vuonna 1990. Neuvostoliiton hajottua Havlylov edusti Yhdistynyttä joukkuetta Barcelonan kesäolympialaisissa 1992 voittaen kultaa. Hän pelasi vuodesta 1992 eteenpäin Espanjassa ja Luxemburgissa, jossa myös asui. Havrylov löydettiin kuolleena kylpyammeestaan 5. toukokuuta 2021https://www.diariodepontevedra.es/articulo/deporte-local- pontevedra/fallece-52-anos-exjugador-teucro-yuri- gavrilov/202105121342551141104.html.Olympedia == Lähteet == * === Viitteet === == Aiheesta muualla == * Luokka:Neuvostoliittolaiset käsipalloilijat Luokka:Ukrainalaiset käsipalloilijat Luokka:Neuvostoliittolaiset olympiavoittajat Luokka:Vuonna 1967 syntyneet Luokka:Vuonna 2021 kuolleet
Bob Lanier

Robert Jerry "Bob" Lanier Jr. (10. syyskuuta 1948 Buffalo, New York – 10. toukokuuta 2022https://www.espn.com/nba/story/_/id/33895398/nba-great-bob- lanier-hall-fame-center-detroit-pistons-milwaukee-bucks-dies-73) oli yhdysvaltalainen koripalloilija. Hän pelasi sentterinä NBA:ssa kausina 1970–1984. Hänet nimettiin Naismith Memorial Basketball Hall of Fameen vuonna 1992. Detroit Pistons varasi Lanierin NBA:han ensimmäisellä varausvuorolla vuoden 1970 varaustilaisuudessa. Hän edusti Pistonsia vajaat kymmenen kautta. Helmikuussa 1980 hän siirtyi Milwaukee Bucksiin, jossa hän lopetti uransa vuonna 1984. Lanier pelasi NBA-urallaan 959 runkosarjaottelua, joissa hän teki keskimäärin 20,1 pistettä, otti 10,1 levypalloa ja antoi 3,1 koriin johtanutta syöttöä. Pudotuspelejä Lanierille kertyi 67, ja niissä hän teki keskimäärin 18,6 pistettä, otti 9,6 levypalloa ja antoi 3,5 koriin johtanutta syöttöä. Hän pelasi NBA:n tähdistöottelussa vuosina 1972–1975, 1977–1979 ja 1982. == Lähteet == Luokka:Yhdysvaltalaiset koripalloilijat Luokka:Vuonna 1948 syntyneet Luokka:Vuonna 2022 kuolleet
Kóstas Karyotákis

Kóstas Karyotákis (; 1896 Trípoli, Peloponnesos, Kreikka – 1928 Préveza, Kreikka) oli kreikkalainen runoilija. Hän oli maailmansotien välisen sukupolven merkittävin kreikkalainen runoilija. Karyotákis opiskeli oikeustiedettä ja toimi sitten maaseudulla virkamiehenä. Hän nousi itsemurhan tehtyään kulttimaineeseen. Itsemurha tuli esille usein jo hänen runoissaan. Hänen tyylilleen on ominaista sarkasmi ja elämänuskon menettäminen. ==Suomennetut teokset== * Ihmisten ja asioiden kipu; suomentanut Reija Tanninen, Vantaa: Nihil interit 1996 ISBN 952-9886-05-5 ==Lähteet== ==Aiheesta muualla== Luokka:Kreikkalaiset runoilijat Luokka:Vuonna 1896 syntyneet Luokka:Vuonna 1928 kuolleet
Miesten yleisluistelun maailmanmestaruuskilpailut 1951

Vuoden 1951 pikaluistelun MM-kilpailut pidettiin 10.–11. helmikuuta. Miesten kisapaikkana oli Sveitsin Davos. == Tulokset == Sija Nimi maa 500 m 5 000 m 1 500 m 10 000 m Summa Hjalmar Andersen 44,3 (5) 8.27,9 (1) 2.19,4 (2) 19.31,8 (1) 200.147 Johnny Cronshey ISU 44,1 (3) 8.40,2 (2) 2.22,6 (10) 20.07,6 (3) 204.033 Kornél Pajor ISU 44,2 (4) 8.52,3 (7) 2.21,4 (4) 20.13,7 (5) 205.248 Sverre Haugli 44,3 (5) 8.49,4 (4) 2.21,4 (4) 20.30,5 (8) 205.898 Göthe Hedlund 44,5 (9) 8.51,2 (5) 2.21,8 (7) 20.25,4 (7) 206.157 Carl-Erik Asplund 45,7 (14) 8.48,2 (3) 2.22,5 (9) 20.21,0 (6) 207.070 Henry Wahl 46,2 (17) 9.00,0 (10) 2.21,8 (7) 19.56,3 (2) 207.282 Kees Broekman 44,9 (11) 8.51,7 (6) 2.21,6 (6) 20.40,6 (10) 207.300 Wim van der Voort 43,6 (2) 9.06,5* (12) 2.17,7 (1) 21.12,8 (11) 207.790 10\. Johnny Wickström 45,8 (16) 9.00,8 (11) 2.23,6 (14) 20.36,3 (9) 209.562 11\. Theo Meding 46,8 (22) 8.55,8 (9) 2.26,4 (17) 20.10,0 (4) 209.680 12\. Roald Aas 44,9 (11) 8.54,1 (8) 2.21,2 (3) 21.30,4 (12) 209.897 NC13. Curt Karlsson 45,6 (13) 9.07,9 (13) 2.23,1 (11) - - NC14. Norman Holwell 45,7 (14) 9.10,3 (14) 2.23,4 (12) - - NC15. Kazuhiko Sugawara 44,3 (5) 9.17,5 (15) 2.27,3 (18) - - NC16. Tsuneo Sato 44,6 (10) 9.35,6 (19) 2.23,4 (12) - - NC17. Enrico Musolino 44,3 (5) 9.43,9 (21) 2.26,2 (16) - - NC18. Robert Laboubée 46,5 (21) 9.22,1 (16) 2.29,4 (19) - - NC19. Susumu Naito 43,0 (1) 10.24,2 (29) 2.25,0 (15) - - NC20. Pierre Huylebroeck 46,4 (19) 9.36,7 (20) 2.32,2 (22) - - NC21. Arthur Mannsbarth 47,7 (24) 9.29,8 (17) 2.30,8 (20) - - NC22. Guido Caroli 46,4 (19) 9.47,0 (23) 2.33,5 (23) - - NC23. Sepp Rogger 49,0 (26) 9.45,0 (22) 2.34,2 (25) - - NC24. Jean Massez 46,2 (17) 10.07,1 (28) 2.38,7 (29) - - NC25. Pierre Potonniee 49,3 (28) 9.49,9 (24) 2.35,5 (26) - - NC26. Wilfried Janssen ISU 49,2 (27) 9.50,1 (25) 2.36,7 (27) - - NC27. Konrad Pecher 52,5* (30) 9.31,4 (18) 2.33,8 (24) - - NC28. Max Stiepl 48,8 (25) 9.57,3 (26) 2.38,9 (30) - - NC29. Guido Citterio 55,0* (31) 10.03,3 (27) 2.32,1 (21) - - NC30. Ferdinand Carteaux 47,6 (23) 10.56,0 (31) 2.43,6 (31) - - NC31. Heinrich Waldenmaier 51,7* (29) 10.40,3 (30) 2.38,3 (28) - - : * = kaatui : NC = ei jatkoon eli viimeiselle matkalle : NS = ei startannutt : DQ = disqualifioitu == Lähteet == * Speed Skating - World Allround Championships - 1950/1951 Luokka:Pikaluistelun maailmanmestaruuskilpailut Luokka:Vuoden 1951 pikaluistelu Luokka:Sveitsin pikaluistelu Luokka:Davosin urheilu
Franklin Farrel

Franklin ”Frank” Farrel III (23. maaliskuuta 1908 Ansonia, Connecticut – 2. heinäkuuta 2003 North Branford, Connecticut) oli yhdysvaltalainen jääkiekkomaalivahti ja olympiamitalisti. Yalen yliopistossa opiskellut Farrel kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932.Olympedia == Lähteet == * === Viitteet === == Aiheesta muualla == * Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:Vuonna 1908 syntyneet Luokka:Vuonna 2003 kuolleet
Gus Johnson

Gus Johnson Jr. (13. joulukuuta 1938 Akron, Ohio – 29. huhtikuuta 1987) oli yhdysvaltalainen koripalloilija. Hän pelasi laitahyökkääjänä NBA:ssa ja ABA:ssa kausina 1963–1973. Hänet nimettiin Naismith Memorial Basketball Hall of Fameen vuonna 2010. Baltimore Bullets varasi Johnsonin NBA:han 10. varauksena vuonna 1963. Hän edusti seuraa yhdeksän kautta, ja kaudella 1970–1971 joukkue ylsi finaaleihin. Viimeisellä kaudellaan 1972–1973 Johnson pelasi ensin Phoenix Sunsissa ja sitten ABA-liigan Indiana Pacersissa, jossa hän voitti mestaruuden. Hänet valittiin NBA:n kakkostähdistökentälliseen vuosina 1965, 1966, 1970 ja 1971. Johnson pelasi NBA- ja ABA-urallaan 631 runkosarjaottelua, joissa hän teki keskimäärin 16,2 pistettä, otti 12,1 levypalloa ja antoi 2,5 koriin johtanutta syöttöä. Pudotuspelejä hänelle kertyi 51, ja niissä hän teki keskimäärin 9,7 pistettä, otti 7,8 levypalloa ja antoi 1,8 koriin johtanutta syöttöä. Hän pelasi NBA:n tähdistöottelussa vuosina 1965, 1968, 1969, 1970 ja 1971. Washington Bullets jäädytti Johnsonin pelinumeron 25 vuonna 1986. Johnson kuoli aivosyöpään vuonna 1987. == Lähteet == Luokka:Yhdysvaltalaiset koripalloilijat Luokka:Vuonna 1938 syntyneet Luokka:Vuonna 1987 kuolleet
Mercy-le-Haut

Mercy-le-Haut on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee noin 50 kilometriä Metzin kaupungista luoteeseen. ==Historia== Mercy-le-Haut sijaitsi vuonna 1871 Saksan–Ranskan sodan jälkeen solmitun Frankfurtin rauhan jäljiltä vain 10 kilometrin päästä Saksan vastaisesta rajasta. Ensimmäisessä maailmansodassa saksalaisjoukot hyökkäsivät Ranskaan vuonna 1914. Mercy-le-Hautissa käytiin taistelu 22. elokuuta 1914, ja se pysyi saksalaismiehityksessä aina marraskuuhun 1918 saakka. ==Tunnettuja kuntalaisia== *Albert Lebrun (1871-1950), Ranskan presidentti 1932-1940 ==Lähteet== ==Aiheesta muualla== Luokka:Meurthe-et- Mosellen kunnat
Mérignac

Mérignac voi tarkoittaa seuraavia: == Maantiede == * Mérignac, kunta Ranskassa Gironden departementissa * Mérignac, kunta Ranskassa Charenten departementissa * Mérignac, kunta Ranskassa Charente-Maritimen departementissa
János Rátkai

János Rátkai (s. 30. toukokuuta 1951 Kunszentmiklós) on unkarilainen ratameloja, olympiamitalisti ja maailmanmestari. Rátkai edusti Unkaria Münchenin kesäolympialaisissa 1972, Montrealin kesäolympialaisissa 1976 ja Moskovan kesäolympialaisissa 1980. Münchenissa 1972 hän saavutti hopeaa 1 000 metrin kajakkikaksikossa parinaan József Deme. Montrealissa 1976 hän sijoittui Demen kanssa kajakkikaksikon 500 metrillä viidenneksi. Unkarin joukkueeseen 1 000 metrin kajakkinelosessa Rátkai kuului Montrealissa 1976 ja Moskovassa 1980. Rátkai saavutti kaksi maailmanmestaruutta 1 000 metrin kajakkikaksikossa ja -nelosessa Tampereella 1973. Samoissa kilpailuissa hän voitti myös hopeaa 500 metrin kajakkikaksikossa. Méxicossa 1974 Rátkai sai hopeaa 500 metrin kajakkikaksikossa ja pronssia 1 000 metrin kajakkinelosessa. Belgradissa 1975 hän saavutti kaksi pronssia 1 000 metrin kajakkikaksikossa ja -nelosessa. Sofiassa 1977 Rátkai sai pronssia 10 000 metrin kajakkinelosessa. == Lähteet == Luokka:Unkarilaiset melojat Luokka:Unkarilaiset olympiamitalistit Luokka:Vuonna 1951 syntyneet Luokka:Elävät henkilöt
Taskuoppaat

Taskuoppaat on WSOY:n matkaopassarja, joka pohjautuu DK-Travelin Eyewitness pocket map & guide -sarjaan. Sarjan oppaat ilmestyivät 2000-luvun ensi vuosikymmenellä. Ne ovat alle satasivuisiaBarcelona : taskuopas & kartta, Finna.fi, viitattu 22.5.2021. * Barcelona * Berliini * Budapest * Firenze * Lontoo * Napoli ja Pompeiji * New York * Pariisi * Peking * Praha * Rooma * Sevilla & Andalusia ==Katso myös== * Kaupunkikirjat ==Lähteet== Luokka:Kirjasarjat Luokka:Matkaoppaat
Palladiumfluoridi

Palladiumfluoridi (PdF2) eli palladium(II)fluoridi on palladium- ja fluoridi- ionien muodostama epäorgaaninen ioniyhdiste. Yhdistettä voidaan käyttää palladiumyhdisteiden valmistukseen. ==Ominaisuudet, valmistus ja käyttö== Huoneenlämpötilassa palladiumfluoridi on ruskehtavaa tai violettia kiteistä ja hygroskooppista ainetta. Yhdiste on polymorfista ja siitä tunnetaan alkeiskopiltaan tetragonaalinen rutiilin rakennetta muistuttava muoto ja kuutiollinen muoto. Palladiumfluoridi reagoi veden kanssa. Yhdiste on Lewis- happo ja reagoi esimerkiksi fluoridi-ionien kanssa muodostaen kompleksisen trifluoropalladaatti(II)ionin ([PdF3]-). Palladiumfluoridi on palladiumyhdisteille poikkeuksellisesti paramagneettista. Palladiumfluoridia valmistetaan kuumentamalla palladiumin tai palladiumkloridin ja fluorin seosta. Näin muodostuu yleensä palladium(II,IV)fluoridia, joka pelkistetään palladiumfluoridiksi. Ainetta käytetään muiden palladium(II)yhdisteiden valmistuksessa. ==Lähteet== Luokka:Fluoridit Luokka:Palladiumyhdisteet
Padma Vibhushan

Padma Vibhushan on toiseksi korkein Intian valtion myöntämä siviilipalkinto. Se on arvojärjestyksessä Bharat Ratnan jälkeen, mutta ennen Padma Bhushania ja Padma Shritä. Palkintoja on jaettu vuodesta 1954. == Lähteet == == Aiheesta muualla == * Padma Awards Luokka:Intialaiset palkinnot
Kaupunkikirjat

Kaupunkikirjat on WSOY:n matkaopassarja, joka perustuu DK Travelin Eyewitness travel guides -sarjaan. Sarjan on aloittanut Helsinki Media vuonna 1994 Lontoo-oppaalla.Lontoo Vuodesta 2000 sarjaa on julkaissut WSOYMatti Remes, Ulkomaiset kustantajat hallitsevat matkaopasmarkkinoita, Taloussanomat 14.8.2003, viitattu 22.5.2021. Oppaat ovat kookkaita, painavia ja runsaasti kuvitettujaAnne Puumala, Matkaoppaat ohjaavat turistivirtoja, Kaleva 3.6.2010, viitattu 22.5.2021. Sivuja on noin 200–300. * Amsterdam * Barcelona ja Katalonia * Berliini * Budapest * Dublin * Firenze ja Toscana * Kreikan saaret * Lissabon * Lontoo * New York * Norja * Pariisi * Peking ja Shanhai * Pietari * Praha * Provence ja Ranskan Riviera * Ranskan Riviera * Rooma * Thaimaan saaret ja rannat * Tokio * Tukholma * Venetsia ja Veneto * Wien ==Katso myös== * Taskuoppaat ==Lähteet== Luokka:Kirjasarjat Luokka:Matkaoppaat
Hjalmar Saarto

Hjalmar Saarto-Sahlstedt (22. heinäkuuta 1883 Turku – 7. toukokuuta 1956 Turku) oli suomalainen Turussa asunut kultaseppä ja keräilijä.Aikalaiskirja 1934Geni.com : Hjalmar Saarto-Sahlstedt Hjalmar Saarron vanhemmat olivat kultaseppä Kustaa Severin Sahlstedt ja Serafia Gabrielsson. Hän kävi kansakoulun ja kaksi luokkaa lyseota ja opiskeli sitten taideteollisuuskoulussa Berliinissä. Saarto teki useita opintomatkoja Skandinavian maihin ja Keski-Eurooppaan. Saarto omisti vuodesta 1923 lähtien K. S. Sahlstedtin kultasepänliikkeen Turussa. Hän oli Turun yleisen ammattilaiskoulun johtokunnan, Turun ammattiopiston johtokunnan ja Suomen kultaseppien liiton johtokunnan puheenjohtajana, Turun suomalaisen säästöpankin hallituksen varapuheenjohtajana, Suomen käsityö- ja teollisuusliiton johtokunnan jäsenenä ja Kultakeskus Oy.n hallintoneuvoston jäsenenä. Saarto oli Suomen kultaseppien liiton kunniajäsen. Saarto omisti suuren merenvahapiippukokoelman.Merenvahaa ja helmiäiskoristeisia piipunvarsia, Seura, 20.05.1936, nro 21, s. 6, Kansalliskirjaston digitaaliset aineistot Hän keräsi myös muistorahoja.Muistoraha, Turun Sanomat, 01.02.1931, nro 29, s. 8, Kansalliskirjaston digitaaliset aineistot Hjalmar Saarto oli naimisissa 1915–1918 Dagmar Linnéa Zelia Peterzénsin (k. 1918) kanssa ja vuodesta 1922 Minne Lydia Sarénin kanssa. == Julkaisuja == * Matkakertomus Turun ammattiopiston johtokunnan tekemästä tutkimusmatkasta koskeva ammattiopistojen ja -koulujen toimintaa Skandinaavian ja Keski-Euroopan maissa, kirj. John Ullstedt, Ilmari Sutinen ja Hj. Saarto-Sahlstedt. Turun ammattiopisto, Turku 1928 * Numismatiikkaa: esitelmä Turun liikemiesyhdistyksen kokouksessa marraskuun 14 p:nä 1933. Turku 1933 ==Lähteet== == Aiheesta muualla == * Pöytämitali: Kultaseppä Hjalmar Saarto 70 vuotta/1953, Turun museokeskus (Finna) * RRRR eli 4 rariteettia. Reportterimme tutustuu erääseen maamme arvokkaimpaan mitalikokoelmaan Turussa, Seura, 21.07.1937, nro 29, s. 6, Kansalliskirjaston digitaaliset aineistot Luokka:Suomalaiset käsityöläiset Luokka:Suomalaiset keräilijät Luokka:Vuonna 1883 syntyneet Luokka:Vuonna 1956 kuolleet